OpenLLM-France/wikimedia huggingface dataset:
# Campionat d'Alemanya de trial indoor

El Campionat d'Alemanya de trial indoor, regulat per la federació alemanya de motociclisme, DMSB (Deutscher Motor Sport Bund), és la màxima competició de trial indoor que es disputa a Alemanya. Es disputa d'ençà de 1994. La modalitat a l'aire lliure, Campionat d'Alemanya de trial, es disputa d'ençà de 1960.

## Llista de guanyadors

    A 1 de gener de 2015
| Temporada | Campió | Motocicleta |
| 1994 | Jens Ter Jung | Beta |
| 1995 | Jens Ter Jung | Gas Gas |
| 1996 | Horst Hoffmann | Fantic |
| 1997 | Andreas Lettenbichler | Beta |
| 1998 | Andreas Lettenbichler | Scorpa |
| 1999 | Andreas Lettenbichler | Montesa |
| 2000 | Fabio Lenzi | Gas Gas |
| 2001 | Fabio Lenzi | Gas Gas |
| 2002 | Carsten Stranghöner | Sherco |
| 2003 | Tadeusz Blazusiak | Gas Gas |
| 2004 | Tadeusz Blazusiak | Gas Gas |
| 2005 | Martin Kroustek | Beta |
| 2006 | Amós Bilbao | Montesa |
| 2007 | Alexz Wigg | Gas Gas |
| 2008 | Alexz Wigg | Montesa |
| 2009 | Michael Brown | Sherco |
| 2010 | Michael Brown | Sherco |
| 2011 | Michael Brown | Gas Gas |
| 2012 | Mirco Kammel | Gas Gas |
| 2013 | Albert Cabestany | Sherco |
| 2014 | Mirco Kammel | JTG |

## Referències

* «Germany» (en anglès). trialonline.org. Arxivat de l'original el 3 de novembre 2021. [Consulta: 15 octubre 2021].
# Nicromita

La nicromita és un mineral de la classe dels òxids, que pertany al grup de l'espinel·la.

## Característiques

La nicromita és un òxid de fórmula química (Ni,Co,Fe)(Cr,Fe,Al)₂O₄. Es tracta d'una espècie que ha estat publicada sense l'aprovació definitiva de l'Associació Mineralògica Internacional. Cristal·litza en el sistema isomètric. La seva duresa a l'escala de Mohs es troba entre 6 i 6,5. Va ser descoberta al dipòsit de níquel de Bon Accord, al districte de Barberton, a Mpumalanga (Sud-àfrica), l'únic indret on ha estat descrita.
Segons la classificació de Nickel-Strunz, la nicromita pertany a «04.BB: Òxids amb proporció Metall:Oxigen = 3:4 i similars, amb només cations de mida mitja» juntament amb els següents minerals: cromita, cocromita, coulsonita, cuprospinel·la, filipstadita, franklinita, gahnita, galaxita, hercynita, jacobsita, manganocromita, magnesiocoulsonita, magnesiocromita, magnesioferrita, magnetita, qandilita, espinel·la, trevorita, ulvöspinel·la, vuorelainenita, zincocromita, hausmannita, hetaerolita, hidrohetaerolita, iwakiïta, maghemita, titanomaghemita, tegengrenita i xieïta.

## Referències

* ↑ «Nichromite» (en anglès). Mindat. [Consulta: 28 abril 2016].
# Cambra (reina)

A la mitologia britànica, Cambra era la filla de Belinus el Gran, un rei llegendari dels Britons, i casada amb Antenor, el segon Rei dels Cimmeris. Els Cimmeris van canviar el nom de la seva tribu a Sicambres en honor de Cambra. El fill petit de Cambra i Antenor, Priamus el més Jove, va succeí el seu pare als vint-i-sis anys.
Segons Johannes Trithemius, Cambra era tan bella i sàvia que la monarquia dels Francs la va obeir com si sigues un Oracle, i va convertir els bàrbars en persones civilitzades. Els Saxons, aparentment identificaven Cambra amb el mateix estatus que un Rei o un sacerdot i el nom de Sicambres venia de la forma Sy Camber, que definia aquells qui parlaven amb tanta saviesa com Cambra.
Segons la història de Gran Bretanya de John Lewis, Cambra va ensenyar als nobles a construir ciutats i castells; va ensenyar a les dones a vestir correctament i a utilitzar la modèstia, com cosir lli i cànem, i convertir-los en roba; va donar lleis i integritat a les persones; va ser profeta i sacerdotessa de Diana; va fer les lleis del Sicambres, per les que estava prohibit anomenar "prínceps" als fills del Rei de segones o terceres núpcies, per tal d'evitar confondre el regne. Va construir les ciutats de Neomag i Neopag i "va morir al voltant de l'Any de la Creació 3590, el 373aC, sent Jonathas l'Alt Sacerdot dels Jueus."

## Referències

* ↑ Lewis, John. The history of Great-Britain : from the first inhabitants thereof, 'till the death of Cadwalader, last king of the Britains. Printed for F. Gyles, Mess. Woodman and Lyon, and C. Davis, 1729.
* ↑ «European Kingdoms: The Franks». Kessler Associates. [Consulta: 26 setembre 2013].
# Canicròs

El canicross és un esport que consisteix a córrer juntament amb un gos que es troba unit al cos mitjançant un arnés. Normalment la superfície sobre la qual es practica és la terra, encara que també es pot córrer sobre neu utilitzant raquetes. Les competicions es regeixen per unes normatives:
* Els gossos han de trobar-se en bones condicions físiques, ser majors d'1 any i superar un control veterinari.
* Si s'adverteixen comportaments en el gos que puguen ser considerats perillosos no podrà participar. En alguns casos el gos podrà prendre l'eixida utilitzant un morrió.
* El corredor mai pot anar per davant del seu gos.
El canicross va ser introduït a Espanya a principis de la dècada de 2000 i compta amb federació pròpia.

## Referències

* ↑ «Canicròs». Terminologia de les curses populars. TERMCAT, Centre de Terminologia. [Consulta: 4 maig 2019].
# Newcastle (Oklahoma)

Newcastle és una ciutat dels Estats Units a l'estat d'Oklahoma. Segons el cens del 2000 tenia 5.434 habitants.

## Demografia

Segons el cens del 2000, Newcastle tenia 5.434 habitants, 1.977 habitatges, i 1.650 famílies. La densitat de població era de 42,2 habitants per km².
Per edats la població es repartia de la següent manera: un 26,4% tenia menys de 18 anys, un 7,9% entre 18 i 24, un 28,7% entre 25 i 44, un 28,4% de 45 a 60 i un 8,8% 65 anys o més.
L'edat mediana era de 38 anys. Per cada 100 dones de 18 o més anys hi havia 99,7 homes.
La renda mediana per habitatge era de 50.903 $ i la renda mediana per família de 59.509 $. Els homes tenien una renda mediana de 36.909 $ mentre que les dones 22.240 $. La renda per capita de la població era de 22.532 $. Entorn del 3,8% de les famílies i el 4,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Newcastle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Newcastle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Alias Gardelito

Alias Gardelito és una pel·lícula argentina en blanc i negre, dirigida pel xilè Lautaro Murúa, i interpretada per Alberto Argibay i Walter Vidarte. Estrenada el 30 d'agost de 1961. Còndor de Plata com a millor pel·lícula de 1962.

## Argument

El protagonista, Toribio Torres, àlies "Gardelito" (Alberto Argibay) és un lladre d'estar per casa en un món de pobresa, que somia a emular al seu màxim ídol, el cantant de tango Carlos Gardel. Arrossegant-se entre els dos mons, el món de la música comercial i el del delicte, "Gardelito" acabarà anant al desastre.

## Repartiment

* Alberto Argibay (Toribio Torres, àlies "Gardelito")
* Walter Vidarte (Picayo)
* Tonia Carrero (Pilar)
* Lautaro Murúa (Enginyer)
* Nora Palmer (Margot)
* Raúl Parini (Feasini)
* Virgínia Lago (Veïna de Toribio)
* Raúl del Valle (Julián)
* Orlando Sacha (Leoncio)
* Nelly Tesolín (Dona ena la boutique)
* Héctor Pellegrini
* Alberto Follino
* Alberto Barcel
* Cacho Espíndola
* Carmen Giménez (Tia)
* Saúl Jarlip
* Rafael Diserio
* Emilio Federico
* Patricio Ferré

## Premis

* Premis Còndor de Plata (1962): millor pel·lícula

## Referències

* ↑ «Alias Gardelito». filmaffinity.

## Bibliografia

* Kordon, Bernardo. «Toribio Torres, àlies Gardelito» en Rodamón en Tombuctú, Alias Gardelito i altres relats. Buenos Aires, Losada. 1961.
# Piuí ocraci

El piuí ocraci (Contopus ochraceus) és un ocell de la família dels tirànids (Tyrannidae).

## Hàbitat i distribució

Habita els boscos de les muntanyes del centre de Costa Rica i, potser, l'oest de Panamà.

## Referències

* ↑ «Piuí ocraci». Cercaterm. TERMCAT, Centre de Terminologia. Rev. 20/06/2021(català)
# Antoni Leśniowski

Antoni Leśniowski (Liebiedzieva, 28 de gener de 1867 - Varsòvia, 4 d'abril de 1940)
fou un cirurgià polonès a qui se li atribueixen els primers treballs sobre la condició que més tard s'anomenaria malaltia de Crohn.
Es va llicenciar en medicina a la Universitat de Varsòvia l'any 1890, i va prosseguir els seus estudis a Berlín. Entre el 1892 i el 1912 va treballar com a cirurgià a l'hospital de l'Infant Jesús de Varsòvia, especialitzant-se en urologia. Tot i això, els seus treballs més importants es van centrar en malalties inflamatòries intestinals. El 10 de maig de 1903 un diari mèdic setmanal, Medycyna, publicava un article en què Leśniowski descrivia diversos casos de malalties intestinals, extreient la conclusió que, en almenys un dels casos: "sospitem d'un procés inflamatori crònic a la paret del budell."
Va escriure tres articles més descrivint casos d'aquesta afecció a Pamiętnik Towarzystwa Lekarskiego Warszawskiego (Annals de l'Associació Mèdica de Varsòvia) entre 1903 i 1905, descrivint el que avui en dia es coneix com a malaltia de Crohn, encara que les proves no són concloents.
En un d'aquests articles, l'any 1904, informava d'una reunió de la Societat Mèdica de Varsòvia, a la qual va presentar una mostra quirúrgica d'un tumor inflamatori de l'ili terminal amb una fístula cap al còlon ascendent.
La malaltia va ser descrita altre cop l'any 1932 pels gastroenteròlegs nord-americans Burrill Bernard Crohn, Leon Ginzburg i Gordon D. Oppenheimer, i des d'aquell moment, atès l'ordre alfabètic dels noms dels autors, es coneix la malaltia amb el nom de malaltia de Crohn. Només a Polònia, es coneix amb el nom de malaltia de Leśniowski-Crohn.
Entre 1912 i 1914, Leśniowski fou director de l'hospital de Sant Antoni de Varsòvia, després i fins al 1919, cap del departament de cirurgia de l'Hospital de l'Esperit Sant de Varsòvia. Entre 1919 i 1936 fou professor de cirurgia a la Universitat de Varsòvia. És autor d'un manual de cirurgia general.

## Referències

* ↑ Lichtarowicz, A.M.; Mayberry, J.F. «Antoni Lésniowski and his contribution to regional enteritis (Crohn's disease)». Journal of the Royal Society of Medicine, 81, 8, 01-08-1988, pàg. 468–470. PMC: 1291720. PMID: 3047387.
* ↑ K. Gibiński «[Re:] Antoni Leśniowski and his contribution to regional enteritis (Crohn's disease)». Journal of the Royal Society of Medicine, 82, 4, 01-04-1989, pàg. 243. PMC: 1292101. PMID: 2716027.
* ↑ W. Bartnik «Inflammatory bowel disease - Polish contribution». Journal of Physiology and Pharmacology. Polish Physiological Society [Krakow], 54, S3, Desembre 2003, pàg. 205–210. PMID: 15075474.
# Meritxell Siré i Caramés

Meritxell Siré Caramés (Barcelona, 1974) és una jugadora de waterpolo, ja retirada.
Formada al CE Mediterrani, va guanyar set Lligues espanyoles, dues Copes de la Reina i set Campionats de Catalunya, així com també va disputar competicions europees. El 1999 va fitxar pel Gifa Città di Palermo, essent una de les primeres waterpolistes catalanes que jugava en una lliga professional. Internacional amb la selecció espanyola de waterpolo en seixanta-una ocasions entre 1994 i 1999, va competir-hi en un Campionat del Món (1998) i en tres Campionats d'Europa (1995, 1997, 1999), destacant el quart lloc aconseguit el 1997. Entre d'altre distincions, va rebre les medalles de serveis distingits de bronze (1997), d'argent (1998) i d'or (1999) de la Reial Federació Espanyola de Natació.

## Palmarès

* 7 Lligues espanyoles de waterpolo femenina: 1991-92, 1992-93, 1993-94, 1994-95, 1995-96, 1996-97, 1997-98
* 2 Copes espanyoles de waterpolo femenina: 1996-97, 1997-98
* 7 Campionat de Catalunya de waterpolo femení: 1991-92. 1992-93, 1993-94, 1994-95, 1995-96, 1996-97, 1997-98

## Referències

* ↑ «Meritxell Siré i Caramés». Enciclopèdia de l'esport català. Barcelona: Grup Enciclopèdia Catalana.
* ↑ García-Planas, Yolanda. «Igual que Estiarte, les noies també revolucionen Itàlia». Mundo Deportivo, 11-12-1998. [Consulta: 7 abril 2020].
* ↑ González, Elvira. «La última travesía del capitán» (en castellà). Mundo Deportivo p. 44-45, 04-01-1998. [Consulta: 6 juny 2020].
# Rainsars

Rainsars és un municipi francès, situat a la regió dels Alts de França, al departament del Nord. L'any 2006 tenia 218 habitants. Es troba a 110 km de Lilla, Brussel·les o Reims (Marne), a 50 km de Valenciennes, Mons (B) o Charleroi (B) i a 10 km d'Avesnes-sur-Helpe i de Fourmies. Limita amb Étroeungt, Féron, Sémeries i Sains-du-Nord.

## Demografia

Evolució de la població INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | - | - | - | - | 290 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 265 | 260 | 260 | 240 | 233 | 214 | 214 | 199 | 206 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 226 | 219 | 211 | 236 | 238 | 220 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | Colette Watremez | |
# El rey de la granja

El rey de la granja (en basc Etxaldeko erregea) és una pel·lícula espanyola del 2002 dirigida per Carlos Zabala i Gregorio Muro. Es tracta de la primera pel·lícula espanyola que barreja animació en tres dimensions, dibuixos animats i imatge real de la mena de Qui ha enredat en Roger Rabbit? o Space Jam.

## Argument

A l'asteroide Sondak tres sondakos realitzen una arriscada incursió en el palau del tirà Ramakor amb la finalitat d'arrabassar-li Neuronia, una esfera amb la qual aquest controla mentalment a tots els habitants del planeta. Després de diverses vicissituds en les quals es comprova el perillós efecte de seducció que exerceix el poder sobre qui la porta, Kirik, el més jove dels rebels, aconsegueix fer-se amb l'esfera i després d'alliberar al planeta del seu control mental i iniciar una rebel·lió, escapa en una nau, mentre una altra nau tripulada per Mekans, temibles robots fidels a Ramakor, surt en la seva persecució. La nau de Kirik és aconseguida i inutilitzada quan es troba molt prop de la Terra. En el moment en què els Mekans estan a punt d'abordar-li, Kirik decideix refugiar-se en el nostre planeta i camuflar-se entre els seus habitants, prenent com a model una imatge d'un gall de dibuixos animats amb la qual sintonitza a través dels senyals de televisió, convençut que aquesta és la forma més comuna entre els éssers humans. Així, Kirik es llança a la Terra convertit en un gall de dibuixos animats, portant amb si a Neuronia i aterra prop d'una granja escola perduda a la muntanya on es realitzen campaments d'estiu per a nens.

## Fitxa artística

    Actors principals:
* Karlos Arguiñano (Elías)
* Javier Martín (Sebas)
* Mar Saura (Mamen)
* Pepín Tre (Claudio)
* Ramón Agirre (conductor)
* Elena Irureta (Ana)
* Francisco Larrañaga (Mikel)
* Adrián Ruíz del Cerro (Luis)
* Ariana Aragonés (Eva)
* Aitor Echeverría (Jorge)
* Josu Irigoyen (Carlos)
* Josu Mújica (Mekan)
* Mikel Muro (Jon)

## Premis i nominacions

Fou nominada al Goya a la millor pel·lícula d'animació de 2002.

## Referències

* ↑ Teknika berritzaileen filma, El País, 1 de juliol de 2002
* ↑ El rey de la granja a Fotogramas
* ↑ El rey de la granja al web dels Premis Goya

## Enllaços externs

* El rey de la granja a Producciones Bainet
# Newcastle (Down)

Newcastle (en gaèlic irlandès An Caisleán Nua, en escocès de l'Ulster Newkessel o Newcaissle) és una ciutat d'Irlanda del Nord, al comtat de Down, a la província de l'Ulster. La ciutat es promou com a "complex de vacances" per a Irlanda del Nord i la seva característica més especial és la seva ubicació al peu del Slieve Donard. La ciutat s'ha beneficiat de les divises proporcionades pel turisme costaner d'alta qualitat.

## Demografia

Newcastle és classificada com a ciutat petita per la Northern Ireland Statistics and Research Agency (NISRA) (amb una població entre 4.500 i 10.000 habitants). Segons el cens de 2001 tenia 7.444 habitants dels quals:
* 23,5% tenien menys de 16 anys i el 21,7% més de 60
* 47,4% eren homes i el 52,6% eren dones
* 69,3% eren catòlics irlandesos i el 28,4% eren protestants
* 4,1% dels habitants entre 16–74 anys estaven a l'atur.

## Història

El nom de la ciutat es creu que deriven d'un castell (demolit al segle XIX), construït per Felix Magennis a finals del segle xvi a la desembocadura del riu Shimna. S'esmenta el nom de Newcastle ja en 1433, pel que és probable que prèviament hi hagués un altre castell.
En el segle xvii els ports de l'Ulster començaren a prosperar. En 1625 William Pitt fou nomenat Protector dels ports de Dundrum, Killough, Portaferry, Donaghadee, Bangor i Holywood.
En 1910 Harry Ferguson va volar rn un petit aeroplà per la platja de Newcastle en el primer vol en motor a Irlanda. El seu primer enlairament va acabar malament, però segons un diari modern Va volar una distància de gairebé tres milles al llarg de la ribera i a una altitud que variava entre 50 i 500 peus.
Newcastle va escapar afortunadament dels pitjors esdeveniments del conflicte d'Irlanda del Nord i els seus residents, tant catòlics com protestants, van viure en relativa pau encara que hi ha hagut una forta oposició a les parades lleialistes en la ciutat.

## Agermanaments

* New Ross (comtat de Wexford)

## Personatges il·lustres

* Florence Balcombe, esposa de Bram Stoker

## Referències

* ↑ 2001 annual report in Ulster-Scots Arxivat 2011-08-29 a Wayback Machine. North/South Ministerial Council.
* ↑ St Patrick in County Down (Ulster-Scots translation) Arxivat 2012-09-03 a Wayback Machine. DOE.
* ↑ «Newcastle. An Caisleán Nua». Arxivat de l'original el 2012-09-05. [Consulta: 14 juny 2013].
* ↑ O'Sullivan, Aidan & Breen, Colin. Maritime Ireland. An Archaeology of Coastal Communities. Stroud: Tempus, 2007, p. 211. ISBN 978-0-7524-2509-2.
* ↑ Clark opposes Newcastle parades
# Alias Jimmy Valentine (pel·lícula de 1915)

Alias Jimmy Valentine és una pel·lícula estatunidenca muda dirigida per Maurice Tourneur, estrenada el 22 de febrer de 1915. Està basada en un conte de O.Henry titulat A Retrieved Reformation a partir del qual Paul Armstrong va escriure l'obra de teatre Alias Jimmy Valentine (1910). És un dels primers exemples del cinema de gàngsters i va tenir dos remakes més en l'etapa muda del cinema (1920 i 1928). El 1936 es va rodar la pel·lícula "The return of Jimmy Valentine" basada en el mateix personatge.

## Argument

Jimmy Valentine mena una doble vida: durant el dia és un respectable home de negocis però durant la nit és un lladre de caixes fortes. La banda assalta un banc amb èxit però Jimmy perd un botó que fa sospitar la policia. Avisat, decideix fugir en tren amb Cotton, un dels companys. Allà, Jimmy defensa Rose Fay que ha estat atacada per Cotton i acaba llençant-lo fora del tren. Cotton, a l'hospital, per venjar-se, el denuncia a la policia i Jimmy és condemnat a 10 anys a la presó de Sing Sing.
Tres anys després, durant una visita a la presó amb el seu pare, sots-governador de la presó, Rose reconeix Jimmy i la convenç que ha estat condemnat injustament. Ella obté el seu perdó i és alliberat. Fent-se passar per Lee Randall, Jimmy esdevé ben aviat el caixer en un banc i es manté allunyat dels seus antics còmplices. Per altra banda, Jimmy també assegura al detectiu Doyle, que té una ordre per a detenir el cèlebre lladre, que ell no l'és. Quan la germana petita de Rose queda atrapada accidentalment dins una caixa forta del banc, Jimmy revela la seva identitat en el moment de salvar-la. Rose intercedeix davant Doyle, que esparraca l'ordre de detenció i ells dos es poden abraçar.

## Repartiment

* Robert Warwick (Jimmy Valentine)
* Robert W. Cummings (Detectiu Doyle)
* Alec B. Francis (Bill Avery)
* Frederick Truesdell (sots-governador Fay)
* Ruth Shepley (Rose Fay)
* John Hines (Red Joclyn)
* David Flanagan (Cotton)
* Walter Craven (Handler)
* John Boone (Blinkey Davis)
* Madge Evans (germana de Rose)

## Producció

Algunes escenes de la pel·lícula van ser rodades a la penitenciaria de l'estat de Nova York a la presó de Sing Sing. Fins i tot, Warden Thomas Mott Osborne, governador de Sing Sing apareixia en el pròleg de la pel·lícula. La pel·lícula es va mostrar als reclusos de la presó el 14 de febrer, abans de la seva estrena, ja que Robert Warwick els havia promès que la veurien abans que ningú com a reconeixement de la seva ajuda durant el rodatge. L'agent de premsa de la World Film Corp., Jake Wilk, també apareixia a la pel·lícula.

## Referències

* ↑ Klepper, Robert K. Silent Films, 1877-1996: A Critical Guide to 646 Movies (en anglès). McFarland, 2005, p. 173-174. ISBN 9780786421640.
* ↑ «Alias Jimmy Valentine | Filmoteca de Catalunya», 19-12-2012. Arxivat de l'original el 2018-01-29. [Consulta: 28 gener 2018].

## Enllaços externs

* Alias Jimmy Valentine al catàleg de l'American Film Institute
* Pel·lícula complerta a Youtube
# Pimelodella modestus

Pimelodella modestus és una espècie de peix de la família dels heptaptèrids i de l'ordre dels siluriformes.

## Morfologia

Els mascles poden assolir els 12,1 cm de llargària total.

## Distribució geogràfica

Es troba a Amèrica: Equador.

## Referències

* ↑ ITIS (anglès)
* ↑ Eigenmann C. H. & Eigenmann R. S. 1888. Preliminary notes on South American Nematognathi. I. Proc. Calif. Acad. Sci. (Ser. 2) v. 1 (pt 2). 119-172.
* ↑ BioLib (anglès)
* 1 2 FishBase (anglès)

## Bibliografia

* Bockmann, F.A. i G.M. Guazzelli 2003. Heptapteridae (Heptapterids). p. 406-431. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Antoni Lima Solà

Antoni Lima (Barcelona, 22 de setembre de 1970) és un exfutbolista català amb nacionalitat andorrana. Actualment és el director de Futbol Internacional del Deportivo Alavés. És germà del futbolista Ildefons Lima.

## Referències

* ↑ https://www.deportivoalaves.com/noticia/antonio-lima-sera-el-nuevo-responsable-del-area-internacional

## Enllaços externs

* Fitxa a National-football-teams.com (anglès)
# Merja Kyllönen

Merja Kyllönen (Suomussalmi, 25 de gener de 1977) és una política finlandesa i exmembre del Parlament Europeu. És militant de l'Aliança d'Esquerra, part de L'Esquerra en el Parlament Europeu. Va ser la ministra de Transports al gabinet de Jyrki Katainen (2011-2014). Del 2014 al 2019 va ser eurodiputada en representació de Finlàndia. El 2018, Kyllönen va ser la candidata de l'Aliança d'Esquerra a les eleccions presidencials finlandeses. Va ocupar el setè lloc amb el 3 % dels vots, mentre que el president en funcions Sauli Niinistö va aconseguir el seu segon mandat amb la majoria de vots.

## Referències

* ↑ «Merja KYLLÖNEN». Europarl.europa.eu. [Consulta: 21 juny 2015].
* ↑ «8th parliamentary term | Merja KYLLÖNEN | MEPs | European Parliament» (en anglès). www.europarl.europa.eu, 25-01-1977. [Consulta: 1r febrer 2024].
* ↑ Left Alliance’s Kyllönen third candidate to enter 2018 presidential race Yle News on 18 March 2017.
* ↑ «Presidentinvaali 2018, 1. vaali: Ehdokkaiden äänet» (en finnish). Ministry of Justice, 28-01-2018. [Consulta: 29 gener 2018].